Javaanse kat - Wikipedia
Alternatiewe naam Mandarynse kat
Soort lyf Oosters
Nota: Word deur die meeste katverenigings beskou as ’n soort Balinese kat of ’n langharige weergawe van die Oosterse korthaarkat.
Die Javaanse kat is ’n langharige, Oosterse tipe katras en staan ook bekend as die Mandarynse kat of Oosterse langhaarkat. Die kat het geen verbintenis met die eiland Java nie.
Toe Amerikaanse kat-telers probeer het om ’n langharige weergawe van die Siamese kat te ontwikkel, het hulle die Balinese kat geskep. Die Javaanse kat het as ’n soort neweproduk van dié teelprogram ontstaan. In 1979 het die Cat Fanciers' Association in Amerika die Javaanse kat as ’n aparte ras erken. Ander verenigings beskou dit as ’n variant van die Balinese kat.
Die kat het ’n sagte enkellaag hare en die stert vorm ’n pluim. Die enigste onderskeid tussen die Javaanse en Balinese kat lê in die kleure van die pels. Die Javaanse kat het die kleure van die Oosterse korthaarkat en word dus dikwels beskou as ’n langharige weergawe daarvan.
Die kat raak nes ander Oosterse katte geheg aan een mens. Hulle miaau graag om hul eienaars te laat weet hoe hulle voel.
Artikel oor die Javaanse kat
Wikimedia Commons het meer media in die kategorie Javaanse kat.
Ontsluit van "https://af.wikipedia.org/w/index.php?title=Javaanse_kat&oldid=1626407"
Die bladsy is laas op 22 November 2017 om 20:37 bygewerk.